**V Y H L Á S E N I E**

K odmietnutiu môjho otestovania na ochorenie COVID-19 uvádzam nasledovné:

* Podľa Ústavy SR (Čl. 2 ods.2) štátne orgány môžu konať iba na základe ústavy, v jej medziach a v rozsahu a spôsobom, ktorý ustanoví zákon.
* V zmysle Ústavy SR (Čl. 13 ods.2) medze základných práv a slobôd možno upraviť za podmienok ustanovených touto ústavou len zákonom, pričom povinnosti možno ukladať zákonom alebo na základe zákona, v jeho medziach a pri zachovaní základných práv a slobôd (Čl. 13 odst. 1 písm. a) Ústavy SR).
* Podľa Ústavy SR má každý právo na ochranu pred neoprávneným zhromažďovaním, zverejňovaním alebo iným zneužívaním údajov o svojej osobe (Čl. 19 odst. 3 Ústavy SR). Navyše § 16 ods. 1 zákona č. 18/2018 Z.z. zakazuje spracúvanie osobitných kategórií osobných údajov, ktorými sú aj údaje týkajúce sa zdravia (podľa § 5 písm d) zákona č. 18/2018 Z.z. Ide o údaje týkajúce sa fyzického zdravia alebo duševného zdravia fyzickej osoby vrátane údajov o poskytovaní zdravotnej starostlivosti alebo služieb súvisiacich s poskytovaním zdravotnej starostlivosti, ktorými sa odhaľujú informácie o jej zdravotnom stave). Medzi výnimky, na ktoré sa tento zákaz nevzťahuje nie sú zahrnuté osoby, akými sú napr. policajt, vojak, pracovník vykonávajúci strážnu službu, nadriadený pracovník, vedenie spoločnosti, veliteľ... (§ 16 ods. 2 písm. h) zákona č. 18/2018 Z. z.). Navyše tieto osoby nepatria ani medzi osoby, ktorým sa formou nahliadnutia sprístupňujú zdravotné údaje podľa § 25 čl. 1 ods. a - ods.n -zákona č.576/2004 Z.z.
* Rovnako podľa Ústavy SR (Čl. 16 ods.1) je zaručená nedotknuteľnosť osoby a jej súkromia, pričom môže byť obmedzená len v prípadoch ustanovených zákonom.
* Počas trvania vyhláseného núdzového stavu vládou môže obmedziť nedotknuteľnosť osoby a jej súkromia aj vláda a to iba jej núteným pobytom v obydlí alebo evakuáciou na určené miesto (Čl. 5 odst. 3 písm. a) Ústavného zákona č. 227/2002 Z.z.). Obmedzenie rešpektovania telesnej a duševnej nedotknuteľnosti tak nie je uvedeným ustanovením dotknuté.
* Testovanie v zmysle **§ 2 ods. 18 Zákona 317/2016 Z.z. predstavuje** vykonávanie laboratórnych testov na vyšetrenie darcu ľudských buniek. Požiadavky a postupy pri testovaní sú teda definované uvedeným zákonom **(§ 1 písm. a) Zákona 317/2016 Z.z.). P**rebiehajúce testovania obyvateľstva na území Slovenskej republiky na prítomnosť ochorenia COVID-19 prostredníctvom rýchlych antigénových testov na COVID-19 nakúpenými Slovenskou republikou (výsledky testov nakúpených Štátnymi hmotnými rezervami podľa príbalového letáka dokonca nerozlišujú medzi nákazou SARS-CoV a SARS-CoV-2) sa tak musí riadiť ustanoveniami **zákona 317/2016 Z.z. Pri odbere ľudských buniek sa tiež vyžaduje p**ísomná forma informovaného súhlasu **(**§ 6 ods 5 písm d) bod 1 zákona č. 576/2004 Z.z.). Rešpektovanie slobodného a informovaného súhlasu dotknutej osoby (v súvislosti s medicínou) za podmienok vymedzených zákonom zaručuje aj Čl. 3 odst. 2 písm a) Charty základných práv EU, pričom základné právo na nedotknuteľnosť osoby zahŕňajúce v súvislosti s medicínou slobodný a vedomý súhlas darcu je súčasťou práva Únie. Ošetrujúci zdravotnícky pracovník je pritom povinný informovať o účele, povahe, následkoch a rizikách poskytnutia zdravotnej starostlivosti, o možnostiach voľby navrhovaných postupov a rizikách odmietnutia poskytnutia zdravotnej starostlivosti (§ 6 ods 1 zákona č. 576/2004 Z.z.).
* Rýchle antigénové testy na COVID-19 nakúpené Slovenskou republikou, používané na odber buniek, sú zdravotníckou pomôckou in vitro (§ 2 ods.20 zákona č. 362/2011 Z. z.), pričom sa na ne vzťahujú ustanovenia § 143k, § 143m, § 143n, § 143o, § 143p zákona č. 165/2020, ktorým sa mení a dopĺňa zákon č. 362/2011 Z.z.(označovanie, registrácia a označovanie výrobcu zdravotníckej pomôcky).

upozornujem, že každý príslušník ozbrojených síl skladá vojenskú prísahu, v ktorej okrem iného prisahá, že bude zodpovedne plniť úlohy, ktoré ozbrojeným silám vyplývajú z Ústavy Slovenskej republiky, ústavných zákonov, zákonov (§ 3 odst. 1 Zákona č. 321/2020 Z.z.), pričom je viazaný vojenskou disciplínou, ktorou je povinnosť dodržiavať Ústavu Slovenskej republiky, ústavné zákony, právne záväzné akty Európskej únie, zákony, ostatné všeobecne záväzné právne predpisy a vojenskú prísahu ( § 132 odst. 1 Zákona č. 281/2015 Z.z.). Pritom platí, že:

* Vojenský rozkaz, nariadenie, príkaz a pokyn nesmú byť vydané v rozpore s Ústavou Slovenskej republiky, ústavnými zákonmi, právne záväznými aktmi Európskej únie, zákonmi, ostatnými všeobecne záväznými právnymi predpismi, vojenskou prísahou, Etickým kódexom profesionálneho vojaka, vojenskými predpismi, služobnými predpismi a ostatnými internými predpismi (§ 132 odst. 2 Zákona č. 281/2015 Z.z.).
* Profesionálny vojak má právo na ochranu zdravia pri výkone štátnej služby (§ 133 odst. 1 písm. d Zákona č. 281/2015 Z.z.)
* Čin inak trestný, ktorým niekto odvracia priamo hroziaci alebo trvajúci útok na záujem chránený Trestným zákonom, nie je trestným činom (§ 25 Trestného zákona - “*Nutná obrana*”). Ochrane zdravia dáva rámec celý II. diel Prvej hlavy Druhej časti Trestného zákona (“*Trestné činy proti zdraviu*”), celý III. diel Prvej hlavy Druhej časti Trestného zákona Trestného zákona (“*Trestné činy ohrozujúce život alebo zdravie*”) a § 420 TZ (“*Mučenie a iné neľudské alebo kruté zaobchádzanie*”). Právo na ochranu zdravia pritom vychádza z čl. 40 Ústavy SR.
* Nikomu nesmie byť spôsobená ujma na právach pre to, že uplatňuje svoje základné práva a slobody (Čl. 12 ods.4 Ústavy SR).

**Vzhľadom na vyššie uvedené skutočnosti si Uplatňujem svoje právo na telesnú a duševnú nedotknuteľnosť mojej osoby, ktorú mi zaručuje ústava SR a súčasne vyhlasujem, že odmietnutie môjho otestovania na ochorenie COVID-19 je mojou nutnou obranou a uplatnením práva na ochranu môjho zdravia pri výkone štátnej služby**. **Vzhľadom na uvedené skutočnosti som s**a **odmietnutím môjho otestovania na ochorenie COVID-19**  **nedopustil žiadneho protiprávneho konania.**

V ................................ dňa .........................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

meno, priezvisko, podpis